Մասնակիցները տպավորված էին ոչ միայն Հայկ Փիլոյանի բանախոսական հմտություններով, այլև գիտելիքն ու փորձը կիսելու նրա անվերապահ պատրաստակամությամբ: "Հայկը շատ բանիմաց է ու փորձառու, պատրաստ է լսարանին փոխանցելու իր ունեցած ամբողջ տեղեկատվությունը",- ասաց Հայկ Հովհաննիսյանը: Մեկ այլ մասնակից` Վլադիմիր Խաչատրյանը, հավելեց. "Կարելի է վստահաբար ասել, որ Հայկը մեծ պատասխանատվություն է զգում իր կրտսեր սերնդակիցների հանդեպ: Վլադիմիրի համար բոլորովին նոր էր այն մոտեցումը, որ մարդը կիսում է իր փորձն ու գիտելիքները. "Ես հիմա ավելի համակարգված կնախապատրաստվեմ ընդունելությանը, եղած ռեսուրսներն ավելի օպտիմալ կօգտագործեմ":